Plaaslike karatespan wen 23 medaljes | Netwerk24
Plaaslike karatespan wen 23 medaljes
Lede van ’n plaaslike karateklub in Paarl-Oos het uitstekend presteer by die Ryushin Kan-ontwikkelingstoernooi in Kraaifontein.
Etienne Marais Karate Academy (EMKA) se lede was deel van 100 studente van ses verskillende organisasies wat aan hierdie toernooi deelgeneem het. Die toernooi is spesifiek vir karatekas wat onlangs met karate begin het en ’n wit of geel gordel dra. Gordeldraers van ander kleure mag nie deelgeneem het nie, sodat die beginner-karatekas ’n kans kon kry om hulself te ontwikkel en bloot te stel aan kompetisie.
EMKA Ryushin Kan Paarl het 17 karatekas ingeskryf en altesaam 23 medaljes huis toe gebring: twee goud, nege silwer en 12 brons.
EMKA Ryushin Kan Paarl het derde in die toernooi geëindig wat hul medalje-oes betref.